Predsjednik Mesić o 'tsunamiju korupcije' koji je zahvatio Hrvatsku
To je jedna rak rana svih zemalja tranzicije. Danas Hrvatska funkcionira kao pravna država. Ja smatram ne da ćemo iskorijeniti korupcij
Danas objavljujemo drugi dio interviewa s hrvatskim predsjednikom Stjepanom Mesićem kojeg je dao redakciji Glasa Amerike na hrvatskom jeziku. Teme razgovora su korupcija, koliko je Hrvatska slobodna država te suradnja haškim tribunalom. Predsjednik Mesić predsjedao je sjednicom Vijeća sigurnosti Ujedinjenih naroda posvećenoj borbi protiv globalnog terorizma. Republika Hrvatska je, naime, ovaj mjesec na čelu izvršnog tijela svjetske organizacije. Zanimljivo je to da će u petak, 12. prosinca Hrvatska predsjedavati sjednicom Vijeća sigurnosti na kojoj će se raspravljati o radu haškog tribunala za ratne zločine te da će se raspravljati i o tome da upravo Hrvatska ima problema u suradnju s tribunalom kada su pitanju suđenja trojici genarala u den Haagu. : “Je, ovo je zanimljiva situacija. Hrvatskoj je privilegija da predsjedava Vijećem sigurnosti najmoćnije organizacije danas u svijetu, Ujedinjenih naroda, koje je zaduženo za uspostavu i održavanje mira u svijetu. A u isto vrijeme, nalazi se jedno izvješće Međunarodnog suda za ratne zločine na prostoru bivše Jugoslavije - mislim da će to izvješće biti relativno dobro. Međutim, radi se o tome da ima nekih dokumenata koji nisu na vrijeme dostavljeni, za koje naše službe tvrde da im nisu dostupni. Sada su pokrenuti i postupci protiv određenih osoba za koje se misli da su mogli otuđiti ili uništiti tražene dokumente. To će se vrlo brzo utvrditi. Naime, naša je politika da se ne može opravdati nijedan zločin, ničim.” Predsjednik Mesić ima običaj kazati da je Hrvatsku zahvatio “tsunami korupcije”, a posljednja istraga oko korupcija void se na Hrvatskoj televizi. Koliko je Hrvatska korumpirana i kako se boriti protiv nje – bilo je pitanje za gospodina Mesića. U Hrvatskoj se bilježi mnogo skandala u posljednje vrijeme – to je opća ocjena koju nitko ne negira. Posljednji u nizu je privođenje u policiju 22-godišnjaka koji je na internet stavio fotomontirane slike premijera sanadera. Zato smo pitali predsjednika Mesića – je li Hrvatska slobodna zemlja? : “Hrvatska sigurno jest slobodna zemlja u kojoj se može svatko izražavati slobodno, međutim to ne smije biti na ničiju štetu u tom smislu da se onaj koji je oštećen ne može braniti. Dakle, svatko tko se privatno osjeća oštećenim bilokakvim poduzetim mjerama, on se u slobodnom društvu može obraniti. Ali, sloboda podrazumijeva i da su oni koji se bave javnim poslovima – a politika je javni posao – i više izloženi kritici. I zato je na političarima da ustvari rade tako da smanje kritiku na svoj račun i na račun svog posla.” Na insistiranje da je policija ipak privela dvojicu ljudi koji su imali kritičko mišljenje prema vladi i premijeru, u državi u kojoj je on na čelu, predsjednik Mesić odgovara: “To sigurno nije bilo dobro i policija se zbog toga ispričala. To se sigurno više neće dogoditi, ali sigurno ni premijer neće poduzimati private tužbe. Ja bih morao isto tako biti često na sudovima jer i meni podmeću razne stvari, ali za mene je najvažnije da vrijeme demantira neke moje kritičare koji ne razumiju niti sadašnje vrijeme niti vrijeme koje je prošlo. Ali, budući da je premijer i antifašist i okrenut budućnosti, i hrvatskoj svijetlijoj budućnosti, sigurno da će se onda i on držati pravila koja vrijede u demokratskom svijetu, u svijetu slobode.”